ড. মুহাম্মদ ইউনূস ২০০৭ সালের ১৭ই জানুয়ারি গ্রামীণ ব্যাংক সদর দপ্তরে বার্তা সংস্থা এএফপির সঙ্গে এক সাক্ষাৎকারে বলেছিলেন, বাংলাদেশের রাজনীতিকেরা কেবল অর্থের জন্য রাজনীতি করেন। এখানে কোন আদর্শের ব্যাপার নেই। তার এ  বক্তব্য ১৮ই জানুয়ারি প্রথম আলোসহ দেশের প্রায় সব পত্রিকায় প্রকাশিত হয়। এর প্রেক্ষিতে গত ২০০৭ সালের ২১শে জানুয়ারি অভিযোগ নং ৬০/২০০৭ দায়ের করেন ময়মনসিংহ জেলা জাসদের যুগ্ম-সাধারণ সম্পাদক এডভোকেট নজরুল ইসলাম চুন্নু। এ মামলার বিষয় সম্পর্কে বিচার বিভাগীয় তদন্ত করেন জুডিশিয়াল ম্যাজিস্ট্রেট জাহাঙ্গীর হোসেন।